2015.10.31.

Kesztölci Családi napközi közhasznú egyesület

Sajtóközlemény

A Kesztölci Családi napközi közhasznú egyesület megvalósította projektjét- Támop-2.4.5-12/1-2012-0094

**A Kesztölci Családi Napközi Közhasznú Egyesület az Új Széchenyi Terv Társadalmi Megújulás Operatív Program *„Gyöngyvirág Családi Napközi, Tipegő Családi Napközi és Bóbita Családi Napközi megvalósítása”* című projekt keretein belül 49,69 millió Forint vissza nem térítendő támogatásban részesült.**

**A projekt az Európai Unió támogatásával valósult meg.**

A pályázat célja a 3 év alatti gyermekek részére alternatív napközbeni gyermekellátási formák létrehozásának támogatása. A téma nevében az „alternatív” szó arra utal, hogy a hagyományos bölcsődei ellátás helyett (azok szerepét nem vitatva) az annál könnyebben létrehozható és rugalmasabban működtethető családi napközik, illetve egyéb módon megszervezett gyermekellátási lehetőségek létrehozását, vagy meglévők bővítését támogatja a konstrukció.

A család és a munka összehangolásához elengedhetetlen a bölcsődei és az egyéb alternatív ellátási formák fejlesztése, kapacitásainak bővítése, amihez az infrastruktúra fejlesztésére is szükség van. A gyermekfelügyelet helyi szinten történő, a munkavállaló igényeihez rugalmasan igazodni képes, alternatív módon való megszervezése hatékony eszköz lehet a kisgyermekes szülők munkaerő- piaci részvételének növeléséhez, valamint munkahely- megtartási esélyeik növeléséhez. Hosszabb távon a gyermekek nappali ellátását biztosító szolgáltatások finanszírozási rendszerének átfogó átalakításával teremthetők meg annak feltételei, hogy a kisgyermekes szülők minél nagyobb hányada vehesse igénybe a bölcsődei vagy egyéb ellátási formákat.

Az elnyert támogatásból az Kesztölci Családi Napközi Közhasznú Egyesület olyan beruházásokat valósított meg, melyek a Családi Napközik felújítására irányultak, ezáltal olyan környezetet kialakítva, ahol a gyermekeket biztonságos, az eszközbeszerzések révén, megfelelő minőségű környezetben tudják a pedagógusok a gyermekeket fogadni. Nagy hangsúly került a humán erőforrás fejlesztésére, amely magában foglalta a családi napközi vezetői-, valamint a kisgyermekgondozó,- nevelő képzést. Az aktív kommunikációs tevékenység révén rengeteg családhoz eljutott az információ, amely lehetőséget nyújtott a korábbiakban említett gyermek elhelyezésre és munkába állásra. A program során olyan gyermekek számára biztosított támogatások kerültek megvalósításra, mely a gyermekek étkeztetését helyezték előtérbe, szem előtt tartva az egészséges táplálkozást, és az egyéni igények (allergia miatti különleges étrend) kiszolgálását. A gyermekek a mindennapok során képességfejlesztő programokban, szakmai foglalkozásokban vehettek részt. Ilyenek voltak a teljesség igénye nélkül a tematikus napokhoz köthető foglalkozások, szlovák néphagyományok ápolása, lovasterápia, nyelvi foglalkozások, stb. melyek mind segítették a gyermekek előmenetelét, fejlődését.